IPL 2022 से पहले MNS कार्यकर्ताओं ने की Delhi Capitals की बसों में तोड़फोड़, जानिए क्या है पूरा मामला
पुलिस ने मामले को गंभीरता से लेते हुए सभी के खिलाफ केस दर्ज कर लिया है। दरअसल मुंबई के तीन अलग-अलग मैदानों में IPL का मैच खेला जाएगा। लेकिन MNS कार्यकर्ताओं का कहना है कि BCCI ने बस का कॉन्ट्रैक्ट दिल्ली की ट्रैवल कंपनी को दे दिया है।
IPL 2022 (इंडियन प्रीमियर लीग) का आगाज होने जा रहा है। इससे पहले, MNS कार्यकर्ताओं ने एक नया विवाद खड़ा कर दिया है। यहां से एक वीडियो सामने आया है जहां MNS कार्यकर्ता दिल्ली कैपिटल्स की बस के साथ तोड़फोड़ करते हुए नज़र आ रहे हैं। जानकारी के मुताबिक, वायरल हो रहा वीडियो मुंबई के ताज होटल की पार्किंग का है। यहां MNS के 5-6 कार्यकर्ता आए और अचानक बस पर हमला कर दिया और तोड़फोड़ करना शुरू हो गए। पुलिस ने मामले को गंभीरता से लेते हुए सभी के खिलाफ केस दर्ज कर लिया है। दरअसल मुंबई के तीन अलग-अलग मैदानों में IPL का मैच खेला जाएगा। लेकिन MNS कार्यकर्ताओं का कहना है कि BCCI ने बस का कॉन्ट्रैक्ट दिल्ली की ट्रैवल कंपनी को दे दिया है। जबकि मुंबई में मैच हो रहे हैं तो ये कॉन्ट्रैक्ट भी महाराष्ट्र की ट्रैवल कंपनी को मिलना चाहिए था। MNS कार्यकर्ताओं ने आरोप लगाया कि ये कॉन्ट्रैक्ट जानबूझकर महाराष्ट्र के बाहर की ट्रैवल कंपनी को दिया गया। इससे सूबे में बेरोजगारी भी तेजी से बढ़ रही है।ये घटना मंगलवार देर रात 12 बजे की है। तोड़फोड़ करने के बाद MNS कार्यकर्ताओं ने पोस्टर भी लगा दिए थे। पुलिस द्वारा आईपीसी की धारा 143, 147, 149 और 427 के तहत केस दर्ज किया गया है। इस घटना में किसी को भी कोई चोट नहीं पहुंची है। बता दें, मनसे राज ठाकरे की पार्टी है और कई बार ऐसी घटनाओं के चलते चर्चा में रहती है।